
ÖSZTÖNDÍJ SZERZŐDÉS


amely létrejött egyrészről 
a Magyar Tudományos Akadémia Titkársága (székhely: 1051 Budapest, Nádor utca 7., törzsszám: 300201; Áht-azonosító szám: 039398; adószám: 15300203–1–41), a támogatás folyósításával kapcsolatos feladatok lebonyolításával és a szakmai koordinációval kapcsolatos feladatok ellátására kijelölt költségvetési szerv, mint támogató, a továbbiakban Támogató, amelyet a támogatási szerződés aláírása szempontjából képvisel Kindert Judit főosztályvezető, Elnöki és Testületi Titkárság,

másrészről	
név: Fodor János
cím: 540569Marosvásárhely, Strada Rodniciei 19, ap. 7, Románia
bankszámla tulajdonosának neve: Fodor János
számlavezető bank megnevezése: BANCA TRANSILVANIA
számlaszám: BANCA TRANSILVANIA (HUF)
IBAN kód: RO92BTRL01312201P50684XX
Swiftkód: BTRLRO22XXX
telefonszáma: +40 741 627 463
továbbiakbanÖsztöndíjas – együttesen: Felek – között, az alulírott napon és helyen az alábbi feltételekkel:

Előzmény
1. A Magyar Tudományos Akadémia Domus Hungarica ösztöndíj elnyerésére pályázati felhívást tett közzé, amellyel támogatni kívánja a külhoni kutatók magyarországi munkáját, segíti bekapcsolódásukat a magyarországi tudományos életbe, akadémiai és egyetemi kutatásokba. A Magyar Tudományos Akadémia elnöke a magyar tudományosság határon túli gondozására, az akadémiai támogatások gazdálkodásával kapcsolatos feladatok lebonyolítására 2012. július 1-jei hatállyal a Támogatót jelölte ki. Az ösztöndíjak pénzügyi fedezetét az MTA Titkársága Köztestületi feladatok költségvetési alcím tartalmazza. A szerződés szakmai adminisztrációja a Határon Túli Magyarok Titkársága feladata.


Az ösztöndíj célja

2. A Magyar Tudományos Akadémia hagyományosan támogatja a környező országokban működő magyar tudományos műhelyeket, kapcsolatot tart a külföldön élő, magyar nyelvű és tárgyú tudományos kutatások művelőivel, támogatja a határon túli magyar tudományosságot. 
3. A beérkezett pályázatok alapján a Domus magyarországi ösztöndíjak odaítéléséről a Magyar Tudományos Akadémia Domus Kuratóriuma döntött. A Magyar Tudományos Akadémia Domus Kuratóriuma 2012. november 26. napján tartott kuratóriumi ülésén egyéni kutatási ösztöndíj jogcímen a 6. pontban meghatározott támogatási összeget ítélt meg Ösztöndíjas részére az Ösztöndíjas által a Támogatóhoz benyújtott pályázati dokumentáció szerint az annak részét képező kutatási terv megvalósítására.
4. Az Ösztöndíjas a támogatást az alábbi kutatómunkájához kapja: 
Román-magyar kapcsolatok a kommunizmus időszakában 1962-1974
5. A jelen szerződés alapján Ösztöndíjas 2013. január 1. napjától 2013. június 30. napjáig tartó időszak alatt 4 hétre részesül ösztöndíjban.

Az ösztöndíj mértéke és feltételei

6. A jelen szerződés alapján az Ösztöndíjas 120000 Ft, azaz százhúszezer forint támogatásban részesül magyarországi bankszámlájára történő átutalással, vagy az adott forintösszegnek megfelelő összegű deviza átutalásban szülőföldi pénzintézeti számlájára. 
7. Az Ösztöndíjas magyarországi kutatását, továbbképzését az alábbi fogadó intézményben folytatja:MTA Társadalomtudományi Kutatóközpont
Témavezető neve: Pritz Pál
8. Az Ösztöndíjas vállalja, hogy a Magyar Tudományos Akadémia Magyar Tudományosság Külföldön Elnöki Bizottság és a Domus Kuratórium által szervezett ún. Domus délutánokon megjelenik, azokon aktívan részt vesz. Helyszíne a Domus Hungarica Vendégház (1146 Budapest, Abonyi utca 10.), amely az 1320/2011. (IX.20.) Kor. határozat szerint a Domus ösztöndíjrendszer működtetését szolgálja.
9. Az Ösztöndíjas tudomásul veszi, hogy a támogatás összege nem tartalmaz egészségügyi biztosítást, továbbá azt, hogy az ösztöndíj a személyi jövedelemadóról szóló törvény rendelkezései szerint adóterhet nem viselő járandóságnak minősül.
10. Az ösztöndíj időtartamára az Ösztöndíjast térítésmentes magyarországi szállás illeti meg. Budapesten a Domus Hungarica Vendégházban (1146 Budapest, Abonyi utca 10.), amelyről az ösztöndíjasnak a Domus Hungarica Vendégház vezetőjéhez történő előzetes bejelentkezése alapján a Támogató gondoskodik. Az Ösztöndíjas kötelezettséget vállal arra, hogy a rendelkezésére bocsátott szálláshely rendjét és állagát megőrzi, továbbá tudomásul veszi, hogy károkozás esetén a Támogató kártérítési igénnyel léphet fel.
11. Amennyiben az Ösztöndíjas a Támogató által támogatott kutatási témában publikációt jelentet meg, vagy ezzel kapcsolatban nyilvános előadást tart, hivatkoznia kell arra, hogy a mű, a kutatási eredmény a Támogató által támogatott tevékenység keretében jött létre. Az Ösztöndíjas a megjelent műből, kiadványból, előadás kéziratából egy példányt eljuttat a Határon Túli Magyarok Titkárságának, amelynek felhasználói joga a felhasználás minden lehetséges módját illetően, időbeli és térbeli korlátozás nélkül a Támogatót illeti. Az ösztöndíjasok munkáit a Domus Hungarica Vendégház könyvtára fogadja be és őrzi, valamint teszi elérhetővé az érdeklődők számára.

Beszámolási kötelezettség

12. Az Ösztöndíjas az elfogadott kutatási tervben leírt kutatómunkájáról, annak eredményéről összefoglaló jelentést készít, amelyet köteles az Ösztöndíjas időszak letelte után 30 napon belül feltölteni a Domus elektronikus pályázati rendszerbe, amely alkalmas a témavezetői vélemény fogadására is. 
13. Az Ösztöndíjas hozzájárul ahhoz, hogy a Támogató részére átadott összefoglaló jelentés felhasználási joga a felhasználás minden lehetséges módját illetően, időbeli és térbeli korlátozás nélkül a Támogatót illesse.
14. A Támogató jogosult a 12. pont szerintiek kiegészítését kérni a benyújtást követő 15 napon belül, ha az abban foglaltak nem igazolják a szerződés megfelelő teljesítését. A kiegészítés kérésének elmaradása az elszámolás elfogadását jelenti. Az Ösztöndíjas a kiegészítés iránti igénynek 30 napon belül köteles eleget tenni. 

Szerződés megszűnése

15. Felek megállapodnak abban, hogy a jelen szerződésben, illetve a vonatkozó, a jelen szerződés 29. pontjában hivatkozott jogszabályokban, avagy a Támogató által írásban közölt utasításban foglaltaktól eltérő tevékenység, magatartás vagy nyilatkozat, a jelentésadási, illetve a beszámoló-adási kötelezettség késedelmes teljesítése szerződésszegésnek minősül, amely esetben Támogató a jelen szerződést felmondhatja, az Ösztöndíjast meghatározott időre kizárhatja a későbbiekben kiírandó pályázatokból és jogosult a támogatás teljes vagy részbeni visszakövetelésére.
16. Támogató jogosult a feladat végrehajtásában mutatkozó lemaradás megállapítására, a pénzügyi elszámolási kötelezettség elmulasztása vagy a nem jogszerű felhasználása esetén a jelen szerződés felmondására. A szerződés felmondása esetén az Ösztöndíjas 15 napon belül köteles a már átvett ösztöndíjat – a Támogató döntésétől függően – teljes összegében vagy részben visszafizetni. 
17. Amennyiben az Ösztöndíjas a 12. és a 13. és 14. pontban foglalt kötelezettségének a Támogató írásbeli felszólításának kézhezvételétől számított 30 napon belül nem tesz eleget, Támogató a jelen szerződést azonnali hatállyal felmondhatja, ebben az esetben Ösztöndíjas köteles a Ptk. szerinti kamattal, késedelem esetén késedelmi kamattal növelt mértékben a támogatás összegét visszafizetni Támogató részére.
18. A jelen szerződésben rögzített bármely jogkövetkezmény tényleges alkalmazásáról a Támogató az eset összes körülményeinek a mérlegelésével dönt. 

[bookmark: _GoBack]Nyilatkozatok

19. Az Ösztöndíjas kijelenti, hogy a Domus magyarországi ösztöndíj időtartama alatt más ösztöndíjban nem részesül[footnoteRef:2], illetve egyéb magyarországi jövedelemszerző tevékenységet nem folytat. [2:  Kivételt képez a Domus szülőföldi ösztöndíj.] 

20. Ösztöndíjas kijelenti, hogy nem áll fenn vele szemben olyan ok, amely a támogatás nyújtását kizárná. 

Adatvédelem

21. Az Ösztöndíjas a jelen szerződésben foglaltak teljesítése céljából aláírásával hozzájárul, hogy Támogató a személyes adatait a szerződésben meghatározottak szerint kezelje. A kezelt adatok köre minden olyan adatra kiterjed, amelyet Ösztöndíjas a pályázati dokumentációban, a támogatási szerződésben a Támogató rendelkezésére bocsát, illetve mindazokra az adatokra, amelyeket az Ösztöndíjas az ösztöndíj időtartama alatt a Támogató számára megküld.
22. Az adatkezelés a hatályos jogszabályi előírásoknak megfelelő ideig tart.
23. Az Ösztöndíjas adataihoz az MTA Titkárság Gazdasági Igazgatóságának és a Határon Túli Magyarok Titkárságának munkakörük szerint illetékes dolgozói, valamint a Domus Kuratórium tagjai férhetnek hozzá.

Bírósági illetékesség

24. Felek megállapodnak abban, hogy a jelen szerződésre a magyar anyagi és eljárási jog szabályait rendelik alkalmazni. 
25. Felek a jelen szerződéssel kapcsolatos vitás kérdéseiket elsődlegesen békés úton, egyezségkötés útján kötelesek rendezni.

Általános és záró rendelkezések

26. Ösztöndíjas a jelen szerződés aláírásával igazolja, hogy az ösztöndíjat elfogadja. 
27. Ösztöndíjas tudomásul veszi, hogy a szerződésben foglaltakkal összefüggésben felmerülő károkért a magyar polgári jog szabályai szerint tartozik felelősséggel a Támogató felé.
28. A jelen szerződést érintő bármely módosításról a Felek írásban kötelesek megállapodni. Az így létrejövő szerződésmódosítást csatolni kell az eredeti szerződéshez.
29. Felek a jelen szerződést, mint akaratukkal mindenben megegyezőt, elolvasás és értelmezés után jóváhagyólag írták alá azzal, hogy a szerződésben nem szabályozott kérdések tekintetében a vonatkozó hatályos jogszabályok, így különösen a Polgári Törvénykönyvről szóló 1959. évi IV. törvény, az államháztartásról szóló 2011. évi CXCV. törvény, az államháztartásról szóló törvény végrehajtásáról szóló 368/2011. (XII.31.) Korm. rendelet és a szerzői jogról szóló 1999. évi LXXVI. törvény rendelkezései az irányadók.


Budapest, 2012. év          hó        nap



…………………………………………		………………………….……………….
MTA Elnöki és Testületi Titkárság vezetője				Ösztöndíjas
	


Pénzügyi ellenjegyző:


………………………………………….
MTA Titkárság Gazdasági Igazgatósága 
Költségvetési és Pénzügyi Főosztályának vezetője


